2016. gada 23. augustā Noteikumi Nr. 567

Rīgā (prot. Nr. 42  13 .§)

**Grozījumi Ministru kabineta 2014. gada 11. februāra noteikumos Nr. 93 "Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus"**

Izdoti saskaņā ar

Valsts un pašvaldību institūciju

amatpersonu un darbinieku atlīdzības

likuma 39. panta otro daļu

Izdarīt Ministru kabineta 2014. gada 11. februāra noteikumos Nr. 93 "Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus" (Latvijas Vēstnesis, 2014, 37. nr.) šādus grozījumus:

1. Aizstāt 7.2. apakšpunktā skaitli "215" ar skaitli "250".

2. Svītrot 7.4. apakšpunktā skaitli un vārdu "75 % apmērā".

3. Aizstāt 7.6. apakšpunktā skaitli "145" ar skaitli "200".

4. Izteikt 17.8. apakšpunktu šādā redakcijā:

"17.8. manipulācijas, kuras saskaņā ar normatīvajiem aktiem par veselības aprūpes organizēšanas un finansēšanas kārtību nav iekļautas apmaksājamo manipulāciju sarakstā, izņemot ambulatori veicamās injekcijas, fizikālās medicīnas pakalpojumus, podometriju un ārstniecisko pēdu aprūpi ar ārsta speciālista nosūtījumu;".

5. Izteikt 17.12. apakšpunktu šādā redakcijā:

"17.12. pakalpojumi, kas saņemti iestādē vai tās struktūrvienībā (nodaļā vai kabinetā), kas nav reģistrēta ārstniecības iestāžu reģistrā (izņemot redzes pārbaudi)."

6. Papildināt noteikumus ar 17.1 un 17.2punktu šādā redakcijā:

"17.1 Kompensācijas apmērs par šo noteikumu 6.2. apakšpunktā minētajiem veselības aprūpes pakalpojumiem, kas atvaļinātai amatpersonai sniegti līdz 2015. gada 31. decembrim un ko atvaļinātai amatpersonai kompensē saskaņā ar šo noteikumu 7.2. apakšpunktu, kopumā nepārsniedz 215 *euro*. Kompensācija par šo noteikumu 6.4. apakšpunktā minētajiem veselības aprūpes pakalpojumiem, kas atvaļinātai amatpersonai sniegti līdz 2015. gada 31. decembrim un ko atvaļinātai amatpersonai kompensē saskaņā ar šo noteikumu 7.4. apakšpunktu, tiek noteikta 75 % apmērā, bet ne vairāk kā 75 *euro*. Kompensācijas apmērs par šo noteikumu 6.6. apakšpunktā minētajiem veselības aprūpes pakalpojumiem, kas atvaļinātai amatpersonai sniegti līdz 2015. gada 31. decembrim un ko atvaļinātai amatpersonai kompensē saskaņā ar šo noteikumu 7.6. apakšpunktu, kopumā nepārsniedz 145 *euro*.

17.2 Šo noteikumu 7.2, 7.4., 7.6. un 17.8. apakšpunktu piemēro ar 2016. gada 1. janvāri."

Ministru prezidents Māris Kučinskis

Iekšlietu ministra vietā –

labklājības ministrs Jānis Reirs